|  |  |
| --- | --- |
|  | Súkromná základná umelecká škola Vlada UrbanaStarozagorská 10040 23 Košice |

Č.: 22/2022-SZUŠ

Riaditeľka Súkromnej základnej umeleckej školy Vlada Urbana so sídlom na Starozagorskej 10 v Košiciach

**vyhlasuje prijímacie talentové skúšky pre štúdium**

tanečného, hudobného a výtvarného odboru

**v školskom roku 2022 / 2023**

**Termíny konania prijímacích talentových skúšok:**

|  |  |  |
| --- | --- | --- |
| 1. termín: | **7. júna 2022** | (utorok) |
| 2. termín: | **8. júna 2022** | (streda) |

**Čas konania:** od 16.00 hod. do 18.00 hod.
**Miesto konania:** Súkromná ZUŠ Vlada Urbana, Starozagorská 10, 040 23 Košice
**Prihlášku na prijímaciu talentovú skúšku** vypíše zákonný zástupca dieťaťa alebo plnoletý uchádzač **elektronicky** podľa pokynov uvedených na webovej stránke školy.

Prijímacie talentové skúšky prebiehajú pod dohľadom určených komisií pre jednotlivé študijné odbory.

Prijímacia komisia si vyhradzuje právo určiť termín, vekové zloženie, počet a poradie prítomných uchádzačov v rámci čiastkovej skúšky.

**Prijímacie talentové skúšky v uvedených termínoch sa konajú do:**

1. **prípravného štúdia** (odbory: tanečný, hudobný, výtvarný)

2. **základného štúdia** (odbory: tanečný, hudobný, výtvarný)

3. **štúdia pre dospelých** (odbory: tanečný a hudobný)

**TANEČNÝ ODBOR:**

**Najnižšia povolená veková hranica :** **1 rok pred plnením povinnej školskej dochádzky** (deti vo veku od dovŕšených 5-tich rokov)

**Talentovou skúškou sa overujú:**

* fyzické dispozície pre tanec
* rytmické cítenie formou rytmických cvičení
* schopnosť opakovania predvedených krokových variácií
* hlasové dispozície

**Uchádzač si pripraví:** jednu ľubovoľnú pesničku (zaspievať)

**Uchádzač si so sebou prinesie:** prezuvky

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

1. **HUDOBNÝ ODBOR:**

**Ponúkané študijné zamerania a minimálna veková hranica na prijatie:**

**hra na zobcovej flaute** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)

**hra na priečnej flaute** – od 10 rokov
**hra na saxofóne** – od 10 rokov

**hra na klarinete** – od 10 rokov

**hra na husliach** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)

**hra na violu** - od 10 rokov

**hra na kontrabase** – od 10 rokov

**hra na gitare** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)
**hra na elektrickej gitare** – od 11 rokov
**hra na bicích nástrojoch** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)
**hra na klavíri** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)
**hra na akordeóne** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)

**hra na cimbale** - od 7 rokov (od 6 rokov uchádzač absolvuje prípravnú hudobnú výchovu – budovanie profilácie)
**spev** – od 7 rokov (od 6 rokov uchádzač absolvuje prípravnú hudobnú výchovu – budovanie profilácie)

Na základe splnenia požiadaviek talentových prijímacích skúšok **môžu byť prijatí aj vekovo starší žiaci**, aj keď nemajú skúsenosti so zvoleným nástrojom.
 **Talentovou skúškou sa overujú:**

* rytmické cítenie formou rytmických cvičení
* schopnosť intonovať (intonačné cvičenia so sprievodom klavíra)
* hlasové dispozície

**KAŽDÝ uchádzač si pripraví:** jednu ľubovoľnú pesničku (zaspievať) – najmenej 2 slohy!
**Uchádzač si so sebou prinesie:** prezuvky

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

1. **VÝTVARNÝ ODBOR:**

**Veková hranica:** **od dovŕšených 6 - tich rokov**

**Talentová skúška pozostáva z 2 zadaní a hodnotenia 5 vlastných donesených výtvarných prác:**

* nakresliť obrázok na zadanú tému zadanou výtvarnou technikou (temperová alebo vodová farba)
* nakresliť obrázok na ľubovoľnú tému, ceruzkou alebo farbičkami
* modelovanie priestorového zadania (hmotu určí komisia)
* predložiť vlastné výtvarné práce v počte minimálne 5 kusov

**Uchádzač si so sebou prinesie:** farebné ceruzky (farbičky), vodové farby, štetce a prezuvky.

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

V Košiciach, 15. marca 2022 Mgr. art. Andrea Pitoňáková, v. r.

 riaditeľka